Document ID: 32009L0042

Reference:
6.6.2009
EL
Επίσημη Εφημερίδα της Ευρωπαϊκής Ένωσης
L 141/29
ΟΔΗΓΊΑ 2009/42/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
της 6ης Μαΐου 2009
σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών
(αναδιατύπωση)
(Κείμενο που παρουσιάζει ενδιαφέρον για τον ΕΟΧ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285, παράγραφος 1,
την πρόταση της Επιτροπής,
Αποφασίζοντας σύμφωνα με τη διαδικασία του άρθρου 251 της συνθήκης (1),
Εκτιμώντας τα ακόλουθα:
(1)
Η οδηγία 95/64/ΕΚ του Συμβουλίου, της 8ης Δεκεμβρίου 1995, σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών (2), έχει τροποποιηθεί επανειλημμένα (3) και ουσιωδώς. Δεδομένου ότι πρόκειται να τροποποιηθεί εκ νέου, είναι σκόπιμη, για λόγους σαφήνειας, η αναδιατύπωσή της.
(2)
Για να εκπληρώσει τα καθήκοντα που της έχουν ανατεθεί στο πλαίσιο της κοινής ναυτιλιακής πολιτικής, η Επιτροπή (Eurostat) θα πρέπει να διαθέτει συγκρίσιμες, αξιόπιστες, συγχρονισμένες και τακτικές στατιστικές για το εύρος και την ανάπτυξη των θαλάσσιων μεταφορών εμπορευμάτων και επιβατών προς και από την Κοινότητα, μεταξύ των κρατών μελών και για τις εσωτερικές ενδομεταφορές.
(3)
Σημαντική είναι επίσης για τα κράτη μέλη και τους οικονομικούς φορείς η καλή γνώση της αγοράς των θαλάσσιων μεταφορών.
(4)
Η συλλογή κοινοτικών στατιστικών στοιχείων σε συγκρίσιμη ή εναρμονισμένη βάση επιτρέπει τη θέσπιση ολοκληρωμένου συστήματος που θα παρέχει αξιόπιστες, συνεκτικές και επικαιροποιημένες πληροφορίες.
(5)
Τα στοιχεία που αφορούν τις θαλάσσιες μεταφορές εμπορευμάτων και επιβατών πρέπει να καταστούν συγκρίσιμα μεταξύ των κρατών μελών και μεταξύ των διαφόρων τρόπων μεταφοράς.
(6)
Σύμφωνα με την αρχή της επικουρικότητας, η δημιουργία κοινών στατιστικών προτύπων που καθιστούν δυνατή την παραγωγή εναρμονισμένων πληροφοριών μπορεί να υλοποιηθεί αποτελεσματικά μόνο σε κοινοτικό επίπεδο. Η συλλογή των στατιστικών στοιχείων θα γίνεται σε κάθε κράτος μέλος υπό την εποπτεία των οργανισμών και φορέων που είναι υπεύθυνοι για την παραγωγή των επίσημων στατιστικών.
(7)
Τα μέτρα που είναι αναγκαία για την εφαρμογή της παρούσας οδηγίας πρέπει να θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (4).
(8)
Ενδείκνυται ιδίως να εξουσιοδοτηθεί η Επιτροπή να εκδίδει ορισμένες λεπτομέρειες εφαρμογής της παρούσας οδηγίας. Δεδομένου ότι τα μέτρα αυτά είναι γενικής εμβελείας και έχουν ως αντικείμενο την τροποποίηση μη ουσιωδών στοιχείων της παρούσας οδηγίας, μεταξύ άλλων διά συμπληρώσεώς της με νέα μη ουσιώδη στοιχεία, πρέπει να θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 5α της απόφασης 1999/468/ΕΚ.
(9)
Τα νέα στοιχεία που εισάγονται στην παρούσα οδηγία αφορούν αποκλειστικά τις διαδικασίες επιτροπής. Συνεπώς, περιττεύει η ενσωμάτωσή τους από τα κράτη μέλη στο εθνικό δίκαιο.
(10)
Η παρούσα οδηγία δεν θίγει τις υποχρεώσεις των κρατών μελών όσον αφορά στις προθεσμίες ενσωμάτωσης στο εθνικό δίκαιο της οδηγίας που εμφαίνεται στο παράρτημα ΙΧ, μέρος Β,
ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Συλλογή των στατιστικών στοιχείων
Τα κράτη μέλη συλλέγουν κοινοτικά στατιστικά στοιχεία σχετικά με τις μεταφορές εμπορευμάτων και επιβατών που πραγματοποιούνται από θαλασσοπλοούντα πλοία τα οποία καταπλέουν στους λιμένες που βρίσκονται στην επικράτειά τους.
Άρθρο 2
Ορισμοί
Για τους σκοπούς της παρούσας οδηγίας, νοούνται ως:
α)   «θαλάσσιες μεταφορές εμπορευμάτων και επιβατών»: οι κινήσεις εμπορευμάτων και επιβατών με θαλασσοπλοούντα πλοία, σε διαδρομές που πραγματοποιούνται εξ ολοκλήρου ή εν μέρει στη θάλασσα.
Το πεδίο εφαρμογής της παρούσας οδηγίας περιλαμβάνει επίσης τα εμπορεύματα
Τα καύσιμα και τα λοιπά εφόδια με τα οποία τροφοδοτούνται τα πλοία δεν περιλαμβάνονται στο πεδίο εφαρμογής της παρούσας οδηγίας·
β)   «θαλασσοπλοούν πλοίο»: πλοίο, εκτός εκείνων που κυκλοφορούν αποκλειστικά σε εσωτερικές πλωτές οδούς ή σε ύδατα που κείνται εντός ή πλησίον προστατευομένων υδάτων ή ζωνών όπου εφαρμόζονται λιμενικοί κανονισμοί·
Στο πεδίο εφαρμογής της παρούσας οδηγίας δεν εμπίπτουν τα αλιευτικά και τα πλοία-εργοστάσια για τη μεταποίηση ψαριών, τα πλοία που διενεργούν γεωτρήσεις και αναζητήσεις κοιτασμάτων, τα ρυμουλκά, τα προωθητικά πλοία, οι βυθοκόροι, τα ερευνητικά και εξερευνητικά πλοία, τα πολεμικά πλοία ή τα σκάφη που χρησιμοποιούνται αποκλειστικά για μη εμπορικούς σκοπούς·
γ)   «λιμένας»: χώρος ο οποίος διαθέτει εγκαταστάσεις που επιτρέπουν στα εμπορικά πλοία να προσορμίζουν και να φορτώνουν ή να εκφορτώνουν εμπορεύματα και να αποβιβάζουν ή να επιβιβάζουν επιβάτες από ή σε πλοία·
δ)   «εθνικότητα του θαλάσσιου μεταφορέα»: η εθνικότητα που αντιστοιχεί στη χώρα στην οποία βρίσκεται το πραγματικό κέντρο των εμπορικών δραστηριοτήτων του μεταφορέα·
ε)   «θαλάσσιος μεταφορέας»: κάθε πρόσωπο από το οποίο ή εξ ονόματος του οποίου συνάπτεται σύμβαση μεταφοράς εμπορευμάτων ή προσώπων διά θαλάσσης με φορτωτή ή με επιβάτη.
Άρθρο 3
Χαρακτηριστικά της συλλογής στοιχείων
1.   Τα κράτη μέλη συλλέγουν τα στοιχεία που αφορούν:
α)
πληροφορίες για τα εμπορεύματα και τους επιβάτες·
β)
πληροφορίες για το πλοίο.
Τα πλοία ολικής χωρητικότητας κάτω των 100 μπορούν να αποκλειστούν από τη συλλογή στοιχείων.
2.   Τα χαρακτηριστικά της συλλογής των στοιχείων, ήτοι οι στατιστικές μεταβλητές κάθε τομέα, οι ονοματολογίες για την ταξινόμησή τους, καθώς και η περιοδικότητα παρατήρησης, αναφέρονται στα παραρτήματα I έως VIII.
3.   Η συλλογή των στοιχείων βασίζεται, στο μέτρο του δυνατού, στις διαθέσιμες πηγές, περιορίζοντας την επιβάρυνση των ερωτηθέντων.
4.   Η Επιτροπή προσαρμόζει τα χαρακτηριστικά της συλλογής στοιχείων και το περιεχόμενο των παραρτημάτων I έως VIII στις οικονομικές και τεχνικές εξελίξεις στο βαθμό που η εν λόγω προσαρμογή δεν επιφέρει σημαντική αύξηση του κόστους για τα κράτη μέλη ή/και της επιβάρυνσης των ερωτηθέντων.
Τα μέτρα που αποσκοπούν σε τροποποίηση μη ουσιωδών στοιχείων της παρούσας οδηγίας θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 10, παράγραφος 3.
Άρθρο 4
Λιμένες
1.   Για τους σκοπούς της παρούσας οδηγίας η Επιτροπή καταρτίζει κατάλογο λιμένων, κωδικοποιημένων και ταξινομημένων κατά χώρες και κατά θαλάσσιες παράκτιες ζώνες.
Τα μέτρα αυτά τα οποία αποσκοπούν σε τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 10, παράγραφος 3.
2.   Κάθε κράτος μέλος επιλέγει από τον κατάλογο που αναφέρεται στην παράγραφο 1 τους λιμένες από τους οποίους διέρχονται πάνω από ένα εκατ. τόνοι εμπορευμάτων ή στους οποίους καταγράφονται πάνω από 200 000 κινήσεις επιβατών ετησίως.
Για κάθε επιλεγόμενο λιμένα παρέχονται λεπτομερή στοιχεία, σύμφωνα με το παράρτημα VIII, για τους τομείς (εμπορεύματα, επιβάτες) για τους οποίους αυτός ο λιμένας πληροί το κριτήριο επιλογής και, εφόσον χρειάζεται, συγκεντρωτικά στοιχεία για τον άλλο τομέα.
3.   Για τους μη επιλεγόμενους λιμένες του καταλόγου, παρέχονται συγκεντρωτικά στοιχεία, σύμφωνα με το παράρτημα VIII, «σύνολο δεδομένων Α3».
Άρθρο 5
Ακρίβεια των στατιστικών
Οι μέθοδοι συλλογής των στοιχείων πρέπει να αναπτύσσονται κατά τέτοιο τρόπο ώστε να εξασφαλίζεται ότι τα κοινοτικά στατιστικά στοιχεία για τις θαλάσσιες μεταφορές παρουσιάζουν την απαιτούμενη ακρίβεια για τα σύνολα στατιστικών δεδομένων που περιγράφονται στο παράρτημα VIII.
Η Επιτροπή καταρτίζει τα πρότυπα ακριβείας.
Τα μέτρα αυτά που αποσκοπούν σε τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 10, παράγραφος 3.
Άρθρο 6
Επεξεργασία των αποτελεσμάτων της συλλογής στοιχείων
Τα κράτη μέλη επεξεργάζονται τις στατιστικές πληροφορίες που συλλέγονται σύμφωνα με το άρθρο 3, κατά τρόπον ώστε να λαμβάνονται συγκρίσιμες στατιστικές σύμφωνα με τα πρότυπα ακριβείας που αναφέρονται στο άρθρο 5.
Άρθρο 7
Διαβίβαση των αποτελεσμάτων της συλλογής στοιχείων
1.   Τα κράτη μέλη διαβιβάζουν στην Επιτροπή (Eurostat) τα αποτελέσματα της συλλογής των στοιχείων που αναφέρονται στο άρθρο 3, περιλαμβανομένων των στοιχείων που κρίνονται εμπιστευτικά από τα κράτη μέλη βάσει της εθνικής νομοθεσίας ή των εθνικών πρακτικών που αφορούν τον εμπιστευτικό χαρακτήρα των στατιστικών στοιχείων, σύμφωνα με τον κανονισμό (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές (5).
2.   Τα αποτελέσματα διαβιβάζονται σύμφωνα με τη διάρθρωση των συνόλων στατιστικών δεδομένων που ορίζεται στο παράρτημα VIII. Οι τεχνικές λεπτομέρειες της διαβίβασης των αποτελεσμάτων καθορίζονται σύμφωνα με τη διαδικασία διαχείρισης στην οποία παραπέμπει το άρθρο 10, παράγραφος 2.
3.   Η διαβίβαση των αποτελεσμάτων πραγματοποιείται εντός πέντε μηνών από την ημερομηνία λήξης της περιόδου παρατήρησης για τα στοιχεία τριμηνιαίας περιοδικότητας και εντός οκτώ μηνών για τα στοιχεία ετήσιας περιοδικότητας.
Η πρώτη διαβίβαση καλύπτει το πρώτο τρίμηνο του έτους 1997.
Άρθρο 8
Εκθέσεις
Τα κράτη μέλη κοινοποιούν στην Επιτροπή (Eurostat) κάθε πληροφορία σχετική με τις μεθόδους που χρησιμοποιούνται για την παραγωγή των στοιχείων. Της κοινοποιούν επίσης λεπτομέρειες των σημαντικών μεταβολών που πραγματοποιούνται στις χρησιμοποιούμενες μεθόδους συλλογής.
Άρθρο 9
Διάδοση των στατιστικών στοιχείων
Η Επιτροπή (Eurostat) διαδίδει τα κατάλληλα στατιστικά στοιχεία με περιοδικότητα ανάλογη προς την περιοδικότητα της διαβίβασης των αποτελεσμάτων.
Οι λεπτομέρειες όσον αφορά τη δημοσίευση ή τη διάδοση των στατιστικών στοιχείων από την Επιτροπή (Eurostat) καθορίζονται σύμφωνα με τη διαδικασία διαχείρισης στην οποία παραπέμπει το άρθρο 10, παράγραφος 2.
Άρθρο 10
Διαδικασία επιτροπής
1.   Η Επιτροπή επικουρείται από την επιτροπή του Ευρωπαϊκού Στατιστικού Συστήματος η οποία έχει συσταθεί με τον κανονισμό (ΕΚ) αριθ. 223/2009.
2.   Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 4 και 7 της απόφασης 1999/468/ΕΚ, τηρουμένων των διατάξεων του άρθρου 8 της ιδίας απόφασης.
Η προθεσμία του άρθρου 4, παράγραφος 3, της απόφασης 1999/468/ΕΚ ορίζεται τρίμηνη.
3.   Στις περιπτώσεις που γίνεται μνεία της παρούσας παραγράφου, εφαρμόζονται το άρθρο 5α, παράγραφοι 1 έως 4, και το άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.
Άρθρο 11
Ανακοίνωση διατάξεων εσωτερικού δικαίου
Τα κράτη μέλη ανακοινώνουν στην Επιτροπή το κείμενο του ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.
Άρθρο 12
Κατάργηση
Η οδηγία 95/64/ΕΚ, όπως τροποποιήθηκε με τις πράξεις που παρατίθενται στο παράρτημα ΙΧ, μέρος Α, καταργείται, με την επιφύλαξη των υποχρεώσεων των κρατών μελών όσον αφορά στις προθεσμίες ενσωμάτωσης στο εθνικό δίκαιο της οδηγίας που εμφαίνεται στο παράρτημα ΙΧ, μέρος Β.
Οι αναφορές στην καταργούμενη οδηγία νοούνται ως αναφορές στην παρούσα οδηγία και διαβάζονται σύμφωνα με τον πίνακα αντιστοιχίας του παραρτήματος Χ.
Άρθρο 13
Έναρξη ισχύος
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 14
Αποδέκτες
Η παρούσα οδηγία απευθύνεται στα κράτη μέλη.
Στρασβούργο, 6 Μαΐου 2009.
Για το Ευρωπαϊκό Κοινοβούλιο
Ο πρόεδρος
H.-G. PÖTTERING
Για το Συμβούλιο
Ο πρόεδρος
J. KOHOUT
(1)  Γνώμη του Ευρωπαϊκού Κοινοβουλίου της 21ης Οκτωβρίου 2008 (δεν έχει δημοσιευθεί ακόμη στην Επίσημη Εφημερίδα) και απόφαση του Συμβουλίου της 23ης Απριλίου 2009.
(2)  ΕΕ L 320 της 30.12.1995, σ. 25.
(3)  Βλέπε παράρτημα ΙΧ, μέρος Α.
(4)  ΕΕ L 184 της 17.7.1999, σ. 23.
(5)  ΕΕ L 87 της 31.3.2009, σ. 164.
ΠΑΡΑΡΤΗΜΑ I
ΜΕΤΑΒΛΗΤΕΣ ΚΑΙ ΟΡΙΣΜΟΙ
1.   Στατιστικές μεταβλητές
α)   Πληροφορίες για τα εμπορεύματα και τους επιβάτες
—
μεικτό βάρος των εμπορευμάτων σε τόνους,
—
είδος φορτίου, σύμφωνα με την ονοματολογία του παραρτήματος II,
—
περιγραφή των εμπορευμάτων, σύμφωνα με την ονοματολογία του παραρτήματος III,
—
λιμένας δήλωσης,
—
κατεύθυνση της κίνησης, είσοδος ή έξοδος,
—
για τις εισόδους εμπορευμάτων: ο λιμένας φόρτωσης (δηλαδή ο λιμένας στον οποίο το φορτίο φορτώθηκε στο πλοίο με το οποίο έφθασε στο λιμένα δήλωσης), χρησιμοποιώντας τους διάφορους επιμέρους λιμένες χωρών του Ευρωπαϊκού Οικονομικού Χώρου (ΕΟΧ) που περιγράφονται στον κατάλογο των λιμένων και τις θαλάσσιες παράκτιες ζώνες εκτός του ΕΟΧ που περιγράφονται στο παράρτημα IV,
—
για τις εξόδους εμπορευμάτων: ο λιμένας εκφόρτωσης (δηλαδή ο λιμένας στον οποίο το φορτίο πρόκειται να εκφορτωθεί από το πλοίο με το οποίο εγκατέλειψε το λιμένα δήλωσης), χρησιμοποιώντας τους διάφορους επιμέρους λιμένες χωρών του ΕΟΧ που περιγράφονται στον κατάλογο των λιμένων και τις θαλάσσιες παράκτιες ζώνες εκτός του ΕΟΧ που περιγράφονται στο παράρτημα IV,
—
αριθμός επιβατών που ξεκινούν ή τελειώνουν ένα ταξίδι καθώς και αριθμός επιβατών κρουαζιερόπλοιου σε εκδρομή της κρουαζιέρας.
Για τα εμπορεύματα που μεταφέρονται με εμπορευματοκιβώτια ή μονάδες Ro-Ro, πρέπει να καταγράφονται τα παρακάτω επιπλέον χαρακτηριστικά:
—
συνολικός αριθμός εμπορευματοκιβωτίων (έμφορτων και κενών),
—
αριθμός κενών εμπορευματοκιβωτίων,
—
συνολικός αριθμός έμφορτων και κενών κινητών μονάδων (Ro-Ro),
—
αριθμός κενών κινητών μονάδων (Ro-Ro).
β)   Πληροφορίες για τα πλοία:
—
αριθμός πλοίων,
—
τόνοι νεκρού βάρους ή κόροι ολικής χωρητικότητας των πλοίων,
—
χώρα ή έδαφος νηολόγησης των πλοίων, σύμφωνα με την ονοματολογία του παραρτήματος V,
—
τύπος των πλοίων, σύμφωνα με την ονοματολογία του παραρτήματος VI,
—
τάξη μεγέθους των πλοίων, σύμφωνα με την ονοματολογία του παραρτήματος VII.
2.   Ορισμοί
α)
«Εμπορευματοκιβώτιο μεταφοράς»: στοιχείο εξοπλισμού μεταφοράς:
1.
με χαρακτήρα διαρκούς αγαθού και, συνεπώς, αρκετά ανθεκτικό για πολλαπλές χρήσεις,
2.
σχεδιασμένο έτσι ώστε να διευκολύνει τη μεταφορά εμπορευμάτων με έναν ή περισσότερους τρόπους μεταφοράς χωρίς ενδιάμεση μεταφόρτωση,
3.
εξοπλισμένο με εξαρτήματα που επιτρέπουν τον εύκολο χειρισμό του και ιδιαίτερα τη μεταφορά του από ένα μετα- φορικό μέσο σε άλλο,
4.
σχεδιασμένο έτσι ώστε να μπορεί να γεμίζεται και να αδειάζει,
5.
μήκους 20 ποδών τουλάχιστον.
β)
«Μονάδα Ro-Ro»: στοιχείο επί εξοπλισμού με τροχούς που προορίζεται για τη μεταφορά εμπορευμάτων, όπως φορτηγό ή ρυμουλκούμενο ή ημιρυμουλκούμενο όχημα (ρυμούλκα) που μπορεί να οδηγηθεί ή να ρυμουλκηθεί πάνω σε πλοίο. Τα ρυμουλκούμενα οχήματα (ρυμούλκες) που ανήκουν στους λιμένες ή στα πλοία περιλαμβάνονται στον ορισμό αυτό. Οι ονοματολογίες πρέπει να ακολουθούν τη σύσταση αριθ. 21 της οικονομικής επιτροπής του ΟΗΕ για την Ευρώπη «κωδικοί τύπων φορτίου, συσκευασιών και υλικών συσκευασίας.»
γ)
«Φορτίο σε εμπορευματοκιβώτια»: έμφορτα ή κενά εμπορευματοκιβώτια που φορτώνονται στο πλοίο ή εκφορτώνονται από το πλοίο που τα μεταφέρει διά θαλάσσης.
δ)
«Φορτίο Ro-Ro»: μονάδες Ro-Ro και εμπορεύματα (σε εμπορευματοκιβώτια ή μη), σε μονάδες Ro-Ro που επιβιβάζονται στο πλοίο ή αποβιβάζονται από το πλοίο που τα μεταφέρει διά θαλάσσης.
ε)
«Μεικτό βάρος εμπορευμάτων»: βάρος των μεταφερόμενων εμπορευμάτων, περιλαμβανομένης της συσκευασίας, αλλά χωρίς το απόβαρο των εμπορευματοκιβωτίων και μονάδων Ro-Ro.
στ)
«Νεκρό βάρος (DWT)»: η διαφορά, σε τόνους, μεταξύ του εκτοπίσματος ενός πλοίου σε θερινή γραμμή φόρτωσης με ειδικό βάρος 1,025 και του ιδίου βάρους του πλοίου, δηλαδή το εκτόπισμα του πλοίου χωρίς φορτίο, καύσιμα, λιπαντικά, έρμα, νερό ή πόσιμο νερό στις δεξαμενές, καταναλώσιμες προμήθειες, επιβάτες, πλήρωμα και αποσκευές.
ζ)
«Ολική χωρητικότητα (GT)»: το μέτρο του συνολικού μεγέθους του πλοίου, το οποίο καθορίζεται σύμφωνα με τις διατάξεις της διεθνούς σύμβασης του 1969 για την καταμέτρηση της χωρητικότητας των πλοίων.
η)
«Επιβάτης κρουαζιέρας»: θαλάσσιος επιβάτης που πραγματοποιεί θαλάσσιο ταξίδι με κρουαζιερόπλοιο. Επιβάτες σε ημερήσιες εκδρομές εξαιρούνται.
θ)
«Κρουαζιερόπλοιο»: επιβατικό πλοίο προοριζόμενο να παρέχει στους επιβάτες πλήρη τουριστική διαβίωση. Όλοι οι επιβάτες έχουν καμπίνες. Το πλοίο διαθέτει και εγκαταστάσεις ψυχαγωγίας. Πλοία τα οποία προσφέρουν συνήθεις πορθμειακές υπηρεσίες εξαιρούνται, έστω κι αν ορισμένοι από τους επιβάτες αντιμετωπίζουν την υπηρεσία ως κρουα- ζιέρα. Επιπλέον, εξαιρούνται και φορτηγά σκάφη που μπορούν να μεταφέρουν ένα πολύ περιορισμένο αριθμό επιβατών με δική τους καμπίνα. Πλοία προοριζόμενα αποκλειστικά για ημερήσιες εκδρομές εξαιρούνται επίσης.
ι)
«Εκδρομή επιβάτη κρουαζιέρας»: σύντομη επίσκεψη από επιβάτη κρουαζιεροπλοίου σε τουριστικό αξιοθέατο κοντά σε ένα λιμάνι διατηρώντας ταυτόχρονα την καμπίνα του στο πλοίο.
ΠΑΡΑΡΤΗΜΑ II
ΤΑΞΙΝΟΜΗΣΗ ΤΟΥ ΕΙΔΟΥΣ ΦΟΡΤΙΟΥ
Κατηγορία (1)
Κωδικός
μονοψήφιος
Κωδικός
διψήφιος
Περιγραφή
Βάρος/χωρητικότητα
Αριθμός
Υγρά φορτία χύμα
1
1X
Υγρά εμπορεύματα χύμα (δεν υπάρχει μονάδα φορτίου)
X
11
Υγραέριο
X
12
Αργό πετρέλαιο
X
13
Προϊόντα πετρελαίου
X
19
Άλλα υγρά εμπορεύματα χύμα
X
Ξηρά φορτία χύμα
2
2X
Ξηρά εμπορεύματα χύμα (δεν υπάρχει μονάδα φορτίου)
X
21
Μετάλλευμα
X
22
Άνθρακας
X
23
Γεωργικά προϊόντα (π.χ., σιτηρά, σόγια, ταπιόκα)
X
29
Άλλα ξηρά εμπορεύματα χύμα
X
Εμπορευματοκιβώτια
3
3X
Εμπορεύματα σε μεγάλα εμπορευματοκιβώτια
X (2)
X
31
Μονάδες φορτίου 20 ποδών
X (2)
X
32
Μονάδες φορτίου 40 ποδών
X (2)
X
33
Μονάδες φορτίου > 20 ποδών και < 40 ποδών
X (2)
X
34
Μονάδες φορτίου > 40 ποδών
X (2)
X
Ro-Ro
(αυτοκινούμενα)
5
5X
Κινητές αυτοκινούμενες μονάδες
X
X
51
Οδικά οχήματα για τη μεταφορά εμπορευμάτων και τα ρυμουλκούμενα που τα συνοδεύουν
X (2)
X
52
Επιβατικά αυτοκίνητα και μοτοσικλέτες και τα ρυμουλκούμενα και τροχόσπιτα που τα συνοδεύουν
X (3)
53
Επιβατικά λεωφορεία
X (3)
54
Οχήματα που διακινούνται στο εμπόριο (συμπεριλαμβανομένων των εισαγόμενων/εξαγόμενων αυτοκίνητων οχημάτων)
X
X (3)
56
Ζώντα ζώα «όρθια»
X
X (3)
59
Άλλες κινητές αυτοκινούμενες μονάδες
X
X
Ro-Ro
(μη αυτοκινούμενα)
6
6X
Κινητές μη αυτοκινούμενες μονάδες
X
X
61
Ασυνόδευτα οδικά ρυμουλκούμενα και ημιρυμουλκούμενα μεταφοράς εμπορευμάτων
X (2)
X
62
Ασυνόδευτα τροχόσπιτα και λοιπά οδικά οχήματα γεωργικής και βιομηχανικής χρήσης
X (3)
63
Σιδηροδρομικά βαγόνια, ρυμουλκούμενα, για χρήση μεταξύ λιμένων, μεταφερόμενα με πλοία και φορτηγίδες για τη μεταφορά εμπορευμάτων μεταφερόμενες με πλοία
X (2)
X
69
Άλλες κινητές μη αυτοκινούμενες μονάδες
X
X
Άλλα γενικά φορτία
(περιλαμβανομένων των μικρών εμπορευματοκιβωτίων)
9
9X
Άλλα φορτία που δεν κατατάσσονται αλλού
X
91
Δασικά προϊόντα
X
92
Προϊόντα σιδήρου και χάλυβα
X
99
Άλλα γενικά φορτία
X
(1)  Οι κατηγορίες αυτές είναι σύμφωνες με τη σύσταση αριθ. 21 της οικονομικής επιτροπής του OHE για την Ευρώπη.
(2)  Η καταγραφόμενη ποσότητα είναι το μεικτό βάρος των εμπορευμάτων, περιλαμβανομένης της συσκευασίας, αλλά χωρίς το απόβαρο των εμπορευματοκιβωτίων και των μονάδων Ro-Ro.
(3)  Μόνον ο συνολικός αριθμός μονάδων.
ΠΑΡΑΡΤΗΜΑ III
Ν5Τ 2007
Κλάδος
Περιγραφή
01
Προϊόντα γεωργίας, θήρας και δασοκομίας· ψάρια και άλλα προϊόντα αλιείας
02
Άνθρακας και λιγνίτης· αργά πετρέλαιο και φυσικό αέριο
03
Μεταλλεύματα και άλλα προϊόντα ορυχείων και λατομείων τύρφη· ουράνιο και θόριο
04
Τρόφιμα, ποτά και προϊόντα καπνού
05
Κλωστοϋφαντουργικές ύλες και προϊόντα κλωστοϋφαντουργίας· δέρμα και δερμάτινα είδη
06
Ξυλεία και προϊόντα από ξυλεία και φελλό (εκτός από έπιπλα)· είδη καλαθοποιίας και υλικά σπαρτοπλεκτικής· χαρτοπολτός, χαρτί και προϊόντα χαρτιού· έντυπο υλικό και προεγγεγραμμένα μέσα εγγραφής ήχου ή εικόνας
07
Οπτάνθρακας και προϊόντα διύλισης πετρελαίου
08
Χημικές ουσίες, χημικά προϊόντα και συνθετικές ίνες· προϊόντα από ελαστικό (καουτσούκ) και πλαστικές ύλες· πυρηνικά καύσιμα
09
Άλλα μη μεταλλικά ορυκτά προϊόντα
10
Βασικά μέταλλα· προϊόντα μεταλλουργίας, με εξαίρεση τα μηχανήματα και τα είδη εξοπλισμούs
11
Μηχανήματα και εξοπλισμός π.δ.κ.α.· μηχανές γραφείου και ηλεκτρονικοί υπολογιστές· ηλεκτρικά μηχανήματα και συσκευές π.δ.κ.α.· εξοπλισμός και συσκευές ραδιοφωνίας, τηλεόρασης και επικοινωνιών ιατρικά όργανα, όργανα ακριβείας και οπτικά όργανα· ωρολόγια κάθε είδους
12
Εξοπλισμός μεταφορών
13
Έπιπλα· άλλα μεταποιημένα προϊόντα π.δ.κ.α.
14
Δευτερογενείς πρώτες ύλες· αστικά και λοιπά απόβλητα
15
Ταχυδρομείο, δέματα
16
Εξοπλισμός και υλικά που χρησιμοποιείται στη μεταφορά εμπορευμάτων
17
Εμπορεύματα που μετακινούνται στο πλαίσιο μετακόμισης νοικοκυριού και γραφείου· αποσκευές που μεταφέρονται χωριστά από τους επιβάτες· οχήματα με κινητήρα που μετακινούνται για επισκευή· άλλα μη εμπορεύσιμα προϊόντα π.δ.κ.α.
18
Ομαδοποιημένα εμπορεύματα: μείγμα ειδών εμπορευμάτων που μεταφέρονται από κοινού
19
Μη προσδιορίσιμα εμπορεύματα: εμπορεύματα που. για οποιοδήποτε λόγο, δεν μπορούν να προσδιοριστούν και, επομένως, να αποδοθούν στις ομάδες 01-16.
20
Άλλα εμπορεύματα π.δ.κ.α.
ΠΑΡΑΡΤΗΜΑ IV
ΘΑΛΑΣΣΙΕΣ ΠΑΡΑΚΤΙΕΣ ΖΩΝΕΣ
Η ονοματολογία που πρέπει να χρησιμοποιείται είναι η γεωγραφική ονοματολογία (η ονοματολογία των χωρών και εδαφών για τις στατιστικές του εξωτερικού εμπορίου της Κοινότητας και του εμπορίου ανάμεσα στα κράτη μέλη της), η οποία είχε καταρτιστεί σύμφωνα με το άρθρο 9 του κανονισμού (ΕΚ) αριθ. 1172/95 του Συμβουλίου, της 22ας Μαΐου 1995, σχετικά με τις στατιστικές για τις ανταλλαγές αγαθών της Κοινότητας και των κρατών μελών της με τις τρίτες χώρες (1), ο οποίος άρχισε να ισχύει το έτος στο οποίο αναφέρονται τα δεδομένα.
Ο κωδικός είναι τετραψήφιος: αποτελείται από τον διψήφιο πρότυπο αλφαβητικό κωδικό ISO για κάθε χώρα της προαναφερό- μενης ονοματολογίας, ακολουθούμενο από δύο μηδενικά (π.χ., ο κωδικός για την Ελλάδα είναι GR00), εκτός από τις χώρες που διαιρούνται σε δύο ή περισσότερες θαλάσσιες παράκτιες ζώνες, οι οποίες προσδιορίζονται με διαφορετικό από το 0 τέταρτο ψηφίο (1 έως 7), όπως αναφέρεται παρακάτω:
Κωδικός
Θαλάσσιες παράκτιες ζώνες
FR01
Γαλλία: Ατλαντικός και Βόρεια Θάλασσα
FR02
Γαλλία: Μεσόγειος
FR03
Γαλλικά Υπερπόντια Εδάφη: Γαλλική Γουιάνα
FR04
Γαλλικά Υπερπόντια Εδάφη: Μαρτινίκα και Γουαδελούπη
FR05
Γαλλικά Υπερπόντια Εδάφη: Ρεϋνιόν
DE01
Γερμανία: Βόρεια Θάλασσα
DE02
Γερμανία: Βαλτική Θάλασσα
DE03
Γερμανία: Ενδοχώρα
GB01
Ηνωμένο Βασίλειο
GB02
Νήσος Μαν
GB03
Αγγλονορμανδικές Νήσοι
ES01
Ισπανία: Ατλαντικός (βόρεια Ακτή)
ES02
Ισπανία: Μεσόγειος και Ατλαντικός (νότια ακτή), περιλαμβανομένων των Βαλεαρίδων και των Καναρίων Νήσων
SE01
Σουηδία: Βαλτική Θάλασσα
SE02
Σουηδία: Βόρεια Θάλασσα
TR01
Τουρκία: Μαύρη Θάλασσα
TR02
Τουρκία: Μεσόγειος
RU01
Ρωσία: Μαύρη Θάλασσα
RU02
Ρωσία: Βαλτική Θάλασσα
RU03
Ρωσία: Ασία
MA01
Μαρόκο: Μεσόγειος
MA02
Μαρόκο: Δυτική Αφρική
EG01
Αίγυπτος: Μεσόγειος
EG02
Αίγυπτος: Ερυθρά Θάλασσα
IL01
Ισραήλ: Μεσόγειος
IL02
Ισραήλ: Ερυθρά Θάλασσα
SA01
Σαουδική Αραβία: Ερυθρά Θάλασσα
SA02
Σαουδική Αραβία: Περσικός Κόλπος
US01
Ηνωμένες Πολιτείες της Αμερικής: Ατλαντικός (Βόρεια Ακτή)
US02
Ηνωμένες Πολιτείες της Αμερικής: Ατλαντικός (Νότια Ακτή)
US03
Ηνωμένες Πολιτείες της Αμερικής: Περσικός Κόλπος
US04
Ηνωμένες Πολιτείες της Αμερικής: Ειρηνικός (Νότια Ακτή)
US05
Ηνωμένες Πολιτείες της Αμερικής: Ειρηνικός (Βόρεια Ακτή)
US06
Ηνωμένες Πολιτείες της Αμερικής: Μεγάλες Λίμνες
US07
Πόρτο Ρίκο
CA01
Καναδάς: Ατλαντικός
CA02
Καναδάς: Μεγάλες Λίμνες και Άνω Άγιος Λαυρέντιος
CA03
Καναδάς: Δυτική Ακτή
CO01
Κολομβία: Βόρεια Ακτή
CO02
Κολομβία: Δυτική Ακτή
Με τους συμπληρωματικούς κωδικούς
ZZ01
Εγκαταστάσεις ανοικτής θάλασσας («off-shore»)
ZZ02
Σύνολα και μη περιγραφόμενα αλλού.
(1)  ΕΕ L 118 της 25.5.1995, σ. 10.
ΠΑΡΑΡΤΗΜΑ V
ΚΡΑΤΟΣ ΝΗΟΛΟΓΗΣΗΣ ΤΟΥ ΠΛΟΙΟΥ
Η ονοματολογία που πρέπει να χρησιμοποιείται είναι η γεωγραφική ονοματολογία (η ονοματολογία των χωρών και εδαφών για τις στατιστικές του εξωτερικού εμπορίου της Κοινότητας και του εμπορίου ανάμεσα στα κράτη μέλη της), η οποία είχε καταρτιστεί σύμφωνα με το άρθρο 9 του κανονισμού (ΕΚ) αριθ. 1172/95, ο οποίος άρχισε να ισχύει το έτος στο οποίο αναφέρονται τα δεδομένα.
Ο κωδικός είναι τετραψήφιος: αποτελείται από τον διψήφιο πρότυπο αλφαβητικό κωδικό ISO για κάθε χώρα της προαναφερό- μενης ονοματολογίας, ακολουθούμενο από δύο μηδενικά (π.χ., ο κωδικός για την Ελλάδα είναι GR00), εκτός από τις χώρες που διαιρούνται σε δύο ή περισσότερες θαλάσσιες παράκτιες ζώνες, οι οποίες προσδιορίζονται με διαφορετικό από το 0 τέταρτο ψηφίο (1 έως 7), όπως αναφέρεται παρακάτω: Στην περίπτωση κατά την οποία υπάρχουν περισσότερα του ενός νηολόγια, ο κωδικός θα έχει ως εξής:
FR01
Γαλλία
FR02
Γαλλικό Έδαφος Ανταρκτικής (περιλαμβανομένων των Νήσων Kerguelen)
IT01
Ιταλία – πρώτο νηολόγιο
IT02
Ιταλία – διεθνές νηολόγιο
GB01
Ηνωμένο Βασίλειο
GB02
Νήσος Μαν
GB03
Αγγλονορμανδικές Νήσοι
GB04
Γιβραλτάρ
DK01
Δανία
DK02
Δανία (DIS)
PT01
Πορτογαλία
PT02
Πορτογαλία (MAR)
ES01
Ισπανία
ES02
Ισπανία (Rebeca)
NO01
Νορβηγία
NO02
Νορβηγία (NIS)
US01
Ηνωμένες Πολιτείες της Αμερικής
US02
Πόρτο Ρίκο
ΠΑΡΑΡΤΗΜΑ VI
ΟΝΟΜΑΤΟΛΟΓΙΑ ΤΩΝ ΤΥΠΩΝ ΠΛΟΙΩΝ (ICST-COM)
Τύπος
Κατηγορίες που περιλαμβάνονται σε κάθε τύπο πλοίου
10
Πλοίο μεταφοράς υγρού φορτίου χύμα
Πετρελαιοφόρο
Δεξαμενόπλοιο μεταφοράς χημικών προϊόντων
Δεξαμενοφορτηγίδα
Πλοίο μεταφοράς υγροποιημένου αερίου
Άλλα δεξαμενόπλοια
20
Πλοίο μεταφοράς ξηρού φορτίου χύμα
Πετρελαιοφόρο/πλοίο μεταφοράς φορτίου χύμα
Πλοίο μεταφοράς φορτίου χύμα
31
Πλοίο μεταφοράς εμπορευματοκιβωτίων
Πλοίο αποκλειστικά για εμπορευματοκιβώτια
32
Πλοίο μεταφοράς ειδικού φορτίου
Πλοίο μεταφοράς φορτηγίδων
Πλοίο μεταφοράς χημικών προϊόντων
Πλοίο μεταφοράς ακτινοβολημένων καυσίμων
Πλοίο μεταφοράς ζώων
Πλοίο μεταφοράς οχημάτων
Άλλα πλοία ειδικών μεταφορών
33
Πλοίο μεταφοράς γενικού φορτίου, μη εξειδικευμένο
Πλοίο-ψυγείο
Ro-ro μεταφοράς επιβατών
Ro-ro μεταφοράς εμπορευματοκιβωτίων
Ro-ro μεταφοράς άλλων εμπορευμάτων
Πλοίο συνδυασμένης μεταφοράς γενικού φορτίου/επιβατών
Πλοίο συνδυασμένης μεταφοράς γενικού φορτίου/εμπορευματοκιβωτίων
Πλοίο με ένα κατάστρωμα
Πλοίο με περισσότερα του ενός καταστρώματα
34
Φορτηγίδα για τη μεταφορά ξηρού φορτίου
Φορτηγίδες με κατάστρωμα
Φορτηγίδες βυθοκόρου
Φορτηγίδες τύπου seabee
Ανοικτές φορτηγίδες μεταφοράς ξηρού φορτίου
Ρυμουλκούμενες φορτηγίδες μεταφοράς ξηρού φορτίου
Άλλες φορτηγίδες μεταφοράς ξηρού φορτίου που δεν κατατάσσονται αλλού
35
Επιβατικό
Επιβατικό (εκτός των επιβατικών κρουαζιερόπλοιων)
36
Επιβατικό κρουαζιερόπλοιο
Αποκλειστικά κρουαζιερόπλοια
41
Αλιευτικό
Κατ' εξοχήν αλιευτικό (1)
Πλοίο-εργοστάσιο για τη μεταποίηση ψαριών (1)
42
Δραστηριότητες ανοικτής θάλασσας (offshore)
Γεώτρηση και αναζήτηση κοιτασμάτων (1)
Ανεφοδιασμός στην ανοικτή θάλασσα (1)
43
Ρυμουλκό
Ρυμουλκά (1)
Προωθητικά πλοία (1)
49
Διάφορα
Βυθοκόροι (1)
Ερευνητικά/εξερευνητικά πλοία (1)
Άλλα πλοία που δεν κατατάσσονται αλλού (1)
XX
Άγνωστο
Άγνωστος τύπος πλοίου
(1)  Δεν εμπίπτουν στο πεδίο εφαρμογής της παρούσας οδηγίας.
ΠΑΡΑΡΤΗΜΑ VII
ΤΑΞΕΙΣ ΜΕΓΕΘΟΥΣ ΤΩΝ ΣΚΑΦΩΝ
εκφρασμένες σε τόνους νεκρού βάρους (DWT) ή σε ολική χωρητικότητα (GT)
Η ονοματολογία αυτή αφορά μόνο τα πλοία ολικής χωρητικότητας 100 και άνω.
Ομάδα
Κατώτατο όριο
Ανώτατο όριο
DWT
GT
DWT
GT
01
—
100
έως 499
έως 499
02
500
500
999
999
03
1 000
1 000
1 999
1 999
04
2 000
2 000
2 999
2 999
05
3 000
3 000
3 999
3 999
06
4 000
4 000
4 999
4 999
07
5 000
5 000
5 999
5 999
08
6 000
6 000
6 999
6 999
09
7 000
7 000
7 999
7 999
10
8 000
8 000
8 999
8 999
11
9 000
9 000
9 999
9 999
12
10 000
10 000
19 999
19 999
13
20 000
20 000
29 999
29 999
14
30 000
30 000
39 999
39 999
15
40 000
40 000
49 999
49 999
16
50 000
50 000
79 999
79 999
17
80 000
80 000
99 999
99 999
18
100 000
100 000
149 999
149 999
19
150 000
150 000
199 999
199 999
20
200 000
200 000
249 999
249 999
21
250 000
250 000
299 999
299 999
22
≥ 300 000
≥ 300 000
—
—
Σημείωση: Αν τα πλοία ολικής χωρητικότητας κάτω των 100 ληφθούν υπόψη δυνάμει της παρούσας οδηγίας, θα τους δοθεί κωδικός ομάδας «99».
ΠΑΡΑΡΤΗΜΑ VIII
ΔΙΑΡΘΡΩΣΗ ΤΩΝ ΣΥΝΟΛΩΝ ΣΤΑΤΙΣΤΙΚΩΝ ΔΕΔΟΜΕΝΩΝ
Τα σύνολα δεδομένων που αναφέρονται στο παράρτημα αυτό καθορίζουν την περιοδικότητα παραγωγής των στατιστικών που ζητεί η Κοινότητα για τις θαλάσσιες μεταφορές. Κάθε σύνολο δεδομένων καθορίζει μια συνδυασμένη ταξινόμηση με περιορισμένο αριθμό κριτηρίων σε διάφορα επίπεδα των ονοματολογιών, με ομαδοποίηση για όλα τα άλλα κριτήρια κατανομής και για την οποία απαιτούνται στατιστικές καλής ποιότητας.
Οι όροι συλλογής για το σύνολο των δεδομένων Β1 καθορίζονται από το Συμβούλιο, βάσει πρότασης της Επιτροπής, έχοντας υπόψη τα αποτελέσματα της πιλοτικής μελέτης που θα διεξαχθεί μέσα στην τριετή μεταβατική περίοδο που προβλέπεται από το άρθρο 10 της οδηγίας 95/64/ΕΚ σχετικά με το εφικτό και το κόστος που συνεπάγεται για τα κράτη μέλη και τους απαντώντες η συλλογή αυτών των πληροφοριακών στοιχείων.
ΣΥΝΟΠΤΙΚΕΣ ΚΑΙ ΛΕΠΤΟΜΕΡΕΙΣ ΣΤΑΤΙΣΤΙΚΕΣ
—
Τα σύνολα δεδομένων που πρέπει να παρέχονται για τους επιλεγμένους λιμένες για τα εμπορεύματα και τους επιβάτες είναι: Α1, Α2, Β1, Γ1, Δ1, Ε1, ΣΤ1 ή/και ΣΤ2.
—
Τα σύνολα δεδομένων που πρέπει να παρέχονται για τους επιλεγμένους λιμένες για τα εμπορεύματα αλλά όχι για τους επιβάτες είναι: Α1, Α2, Α3, Β1, Γ1, Ε1, ΣΤ1 ή/και ΣΤ2.
—
Τα σύνολα δεδομένων που πρέπει να παρέχονται για τους επιλεγμένους λιμένες για τους επιβάτες αλλά όχι για τα εμπορεύματα είναι: Α3, Δ1 ΣΤ1 ή/και ΣΤ2.
—
Τα σύνολα δεδομένων που πρέπει να παρέχονται για τους επιλεγμένους λιμένες και για μη επιλεγμένους λιμένες (ούτε για εμπορεύματα ούτε για επιβάτες) είναι: Α3.
Σύνολο δεδομένων Α1
:
Θαλάσσιες μεταφορές στους κυριότερους ευρωπαϊκούς λιμένες κατά λιμένα, είδος φορτίου και σχέση
Περιοδικότητα
:
Τριμηνιαία
Μεταβλητές
Λεπτομερή χαρακτηριστικά των κωδικών
Ονοματολογίες
Κριτήρια κατανομής
Σύνολο δεδομένων
Διψήφιος αλφαριθμητικός
A1
Έτος αναφοράς
Τετραψήφιος αλφαριθμητικός
(π.χ. 1997)
Τρίμηνο αναφοράς
Μονοψήφιος αλφαριθμητικός
(1, 2, 3, 4)
Λιμένας δήλωσης
Πενταψήφιος αλφαριθμητικός
Λιμένες ΕΟΧ επιλεγμένοι από τον κατάλογο λιμένων
Κατεύθυνση
Μονοψήφιος αλφαριθμητικός
Είσοδος, έξοδος (1, 2)
Λιμένας φόρτωσης/εκφόρτωσης
Πενταψήφιος αλφαριθμητικός
Λιμένες ΕΟΧ από τον κατάλογο λιμένων
Σχέση
Τετραψήφιος αλφαριθμητικός
Θαλάσσιες παράκτιες ζώνες, παράρτημα IV
Είδος φορτίου
Μονοψήφιος αλφαριθμητικός
Είδος φορτίου, παράρτημα ΙΙ
Δεδομένα: Μεικτό βάρος των εμπορευμάτων σε τόνους.
Σύνολο δεδομένων Α2
:
Θαλάσσιες μεταφορές, εκτός από τις μεταφορές που διενεργούνται με εμπορευματοκιβώτια ή κινητές μονάδες, στους κυριότερους ευρωπαϊκούς λιμένες, κατά λιμένα, είδος φορτίου και σχέση
Περιοδικότητα
:
Τριμηνιαία
Μεταβλητές
Λεπτομερή χαρακτηριστικά των κωδικών
Ονοματολογίες
Κριτήρια κατανομής
Σύνολο δεδομένων
Διψήφιος αλφαριθμητικός
A2
Έτος αναφοράς
Τετραψήφιος αλφαριθμητικός
(π.χ. 1997)
Τρίμηνο αναφοράς
Μονοψήφιος αλφαριθμητικός
(1, 2, 3, 4)
Λιμένας δήλωσης
Πενταψήφιος αλφαριθμητικός
Λιμένες ΕΟΧ επιλεγμένοι από τον κατάλογο λιμένων
Κατεύθυνση
Μονοψήφιος αλφαριθμητικός
Είσοδος, έξοδος (1, 2)
Λιμένας φόρτωσης/εκφόρτωσης
Πενταψήφιος αλφαριθμητικός
Λιμένες ΕΟΧ από τον κατάλογο λιμένων
Σχέση
Τετραψήφιος αλφαριθμητικός
Θαλάσσιες παράκτιες ζώνες παράρτημα IV
Είδος φορτίου
Διψήφιος αλφαριθμητικός
Είδος φορτίου (εκτός από τα εμπορευματοκιβώτια και τα Ro-Ro) παράρτημα ΙΙ (υποκατηγορίες 1Χ, 11, 12, 12, 19, 2Χ, 21, 22, 23, 29, 9Χ, 91, 92, 99)
Δεδομένα: Μεικτό βάρος των εμπορευμάτων σε τόνους.
Σύνολο δεδομένων A3
:
Δεδομένα που ζητούνται τόσο για τους επιλεγμένους λιμένες όσο και για λιμένες για τους οποίους δεν απαιτούνται λεπτομερείς στατιστικές (βλέπε άρθρο 4 παράγραφος 3)
Περιοδικότητα
:
Ετήσια
Μεταβλητές
Λεπτομερή χαρακτηριστικά των κωδικών
Ονοματολογίες
Κριτήρια κατανομής
Σύνολο δεδομένων
Διψήφιος αλφαριθμητικός
A3
Έτος αναφοράς
Τετραψήφιος αλφαριθμητικός
(π.χ. 1997)
Τρίμηνο αναφοράς
Μονοψήφιος αλφαριθμητικός
(0)
Λιμένας δήλωσης
Πενταψήφιος αλφαριθμητικός
Όλοι οι λιμένες του καταλόγου
Κατεύθυνση
Μονοψήφιος αλφαριθμητικός
Είσοδος, έξοδος (1, 2)
Δεδομένα:
Μεικτό βάρος των εμπορευμάτων σε τόνους.
Αριθμός επιβατών (εκτός των επιβατών κρουαζιέρας
Αριθμός επιβατών κρουαζιεροπλοίου που ξεκινούν ή τελειώνουν μια κρουαζιέρα.
Αριθμός επιβατών κρουαζιεροπλοίου σε εκδρομή της κρουαζιέρας: κατεύθυνση: είσοδος (1) μόνο — (προαιρετικό).
Σύνολο δεδομένων B1
:
Θαλάσσιες μεταφορές στους κυριότερους ευρωπαϊκούς λιμένες κατά λιμένα, είδος φορτίου, εμπόρευμα και σχέση
Περιοδικότητα
:
Ετήσια
Μεταβλητές
Λεπτομερή χαρακτηριστικά των κωδικών
Ονοματολογίες
Κριτήρια κατανομής
Σύνολο δεδομένων
Διψήφιος αλφαριθμητικός
B1
Έτος αναφοράς
Τετραψήφιος αλφαριθμητικός
(π.χ. 1997)
Τρίμηνο αναφοράς
Μονοψήφιος αλφαριθμητικός
(0)
Λιμένας δήλωσης
Πενταψήφιος αλφαριθμητικός
Λιμένες ΕΟΧ επιλεγμένοι από τον κατάλογο λιμένων
Κατεύθυνση
Μονοψήφιος αλφαριθμητικός
Είσοδος, έξοδος (1, 2)
Λιμένας φόρτωσης/εκφόρτωσης
Πενταψήφιος αλφαριθμητικός
Λιμένες ΕΟΧ από τον κατάλογο λιμένων
Σχέση
Τετραψήφιος αλφαριθμητικός
Θαλάσσιες παράκτιες ζώνες παράρτημα IV
Είδος φορτίου
Μονοψήφιος αλφαριθμητικός
Είδος φορτίου, παράρτημα ΙΙ
Εμπόρευμα
Διψήφιος αλφαριθμητικός
Ονοματολογία εμπορευμάτων, παράρτημα ΙΙΙ
Δεδομένα: Μεικτό βάρος των εμπορευμάτων σε τόνους.
Σύνολο δεδομένων Γ1
:
Θαλάσσιες μεταφορές, σε εμπορευματοκιβώτια ή Ro-Ro, στους κυριότερους ευρωπαϊκούς λιμένες κατά λιμένα, είδος φορτίου, σχέση και κατάσταση φόρτωσης
Περιοδικότητα
:
Τριμηνιαία
Μεταβλητές
Λεπτομερή χαρακτηριστικά των κωδικών
Ονοματολογίες
Κριτήρια κατανομής
Σύνολο δεδομένων
Διψήφιος αλφαριθμητικός
Γ1
Έτος αναφοράς
Τετραψήφιος αλφαριθμητικός
(π.χ. 1997)
Τρίμηνο αναφοράς
Μονοψήφιος αλφαριθμητικός
(1, 2, 3, 4)
Λιμένας δήλωσης
Πενταψήφιος αλφαριθμητικός
Λιμένες ΕΟΧ επιλεγμένοι από τον κατάλογο λιμένων
Κατεύθυνση
Μονοψήφιος αλφαριθμητικός
Είσοδος, έξοδος (1, 2)
Λιμένας φόρτωσης/εκφόρτωσης
Πενταψήφιος αλφαριθμητικός
Λιμένες ΕΟΧ από τον κατάλογο λιμένων
Σχέση
Τετραψήφιος αλφαριθμητικός
Θαλάσσιες παράκτιες ζώνες παράρτημα IV
Είδος φορτίου
Διψήφιος αλφαριθμητικός
Είδος φορτίου (μόνο εμπορευματοκιβώτια και Ro-Ro), παράρτημα ΙΙ (υποκατηγορίες 3X, 31, 32, 33, 34, 5X, 51, 52, 53, 54, 56, 59, 6X 61, 62, 63 και 69)
Δεδομένα:
Μεικτό βάρος των εμπορευμάτων σε τόνους (είδος φορτίου: υποκατηγορίες 3X, 31, 32, 33, 34, 5X, 51, 54, 56, 59, 6X, 61, 62, 63 και 69).
Αριθμός μονάδων (είδος φορτίου: υποκατηγορίες 3X, 31, 32, 33, 34, 5X, 51, 52, 53, 54, 56, 59, 6X, 61, 62, 63 και 69).
Αριθμός κενών μονάδων (είδος φορτίου: υποκατηγορίες 3X, 31, 32, 33, 34, 5X, 51, 59, 6X, 61, 63 και 69).
Σύνολο δεδομένων Δ1
:
Μεταφορές επιβατών στους κυριότερους ευρωπαϊκούς λιμένες, κατά σχέση και κράτος νηολόγησης του πλοίου
Περιοδικότητα
:
Τριμηνιαία
Μεταβλητές
Λεπτομερή χαρακτηριστικά των κωδικών
Ονοματολογίες
Κριτήρια κατανομής
Σύνολο δεδομένων
Διψήφιος αλφαριθμητικός
Δ1
Έτος αναφοράς
Τετραψήφιος αλφαριθμητικός
(π.χ. 1997)
Τρίμηνο αναφοράς
Μονοψήφιος αλφαριθμητικός
(1, 2, 3, 4)
Λιμένας δήλωσης
Πενταψήφιος αλφαριθμητικός
Λιμένες ΕΟΧ επιλεγμένοι από τον κατάλογο λιμένων
Κατεύθυνση
Μονοψήφιος αλφαριθμητικός
Είσοδος, έξοδος (1, 2)
Λιμένας φόρτωσης/εκφόρτωσης
Πενταψήφιος αλφαριθμητικός
Λιμένες ΕΟΧ από τον κατάλογο λιμένων
Σχέση
Τετραψήφιος αλφαριθμητικός
Θαλάσσιες παράκτιες ζώνες παράρτημα IV
Κράτος νηολόγησης του πλοίου
Τετραψήφιος αλφαριθμητικός
Κράτος νηολόγησης του πλοίου, παράρτημα V
Δεδομένα: Αριθμός επιβατών, εκτός των επιβατών κρουαζιεροπλοίου που ξεκινούν ή τελειώνουν μια κρουαζιέρα και των επιβατών κρουαζιέρας σε εκδρομή.
Σύνολο δεδομένων E1
:
Θαλάσσιες μεταφορές στους κυριότερους ευρωπαϊκούς λιμένες κατά λιμένα, είδος φορτίου, σχέση και κράτος νηολόγησης του πλοίου
Περιοδικότητα
:
Ετήσια
Μεταβλητές
Λεπτομερή χαρακτηριστικά των κωδικών
Ονοματολογίες
Κριτήρια κατανομής
Σύνολο δεδομένων
Διψήφιος αλφαριθμητικός
E1
Έτος αναφοράς
Τετραψήφιος αλφαριθμητικός
(π.χ. 1997)
Τρίμηνο αναφοράς
Μονοψήφιος αλφαριθμητικός
(0)
Λιμένας δήλωσης
Πενταψήφιος αλφαριθμητικός
Λιμένες ΕΟΧ επιλεγμένοι από τον κατάλογο λιμένων
Κατεύθυνση
Μονοψήφιος αλφαριθμητικός
Είσοδος, έξοδος (1, 2)
Λιμένας φόρτωσης/εκφόρτωσης
Πενταψήφιος αλφαριθμητικός
Λιμένες ΕΟΧ από τον κατάλογο λιμένων
Σχέση
Τετραψήφιος αλφαριθμητικός
Θαλάσσιες παράκτιες ζώνες παράρτημα IV
Είδος φορτίου
Μονοψήφιος αλφαριθμητικός
Είδος φορτίου, παράρτημα II
Κράτος νηολόγησης του πλοίου
Τετραψήφιος αλφαριθμητικός
Κράτος νηολόγησης του πλοίου, παράρτημα V
Δεδομένα: Μεικτό βάρος των εμπορευμάτων σε τόνους.
Σύνολο δεδομένων ΣΤ1
:
Λιμενική κίνηση στους κυριότερους ευρωπαϊκούς λιμένες κατά λιμένα, τύπο και μέγεθος του πλοίου που φορτώνει ή εκφορτώνει φορτίο, επιβιβάζει ή αποβιβάζει επιβάτες (συμπεριλαμβανομένων των επιβατών κρουαζιεροπλοίου σε εκδρομή της κρουαζιέρας)
Περιοδικότητα
:
Τριμηνιαία
Μεταβλητές
Λεπτομερή χαρακτηριστικά των κωδικών
Ονοματολογίες
Κριτήρια κατανομής
Σύνολο δεδομένων
Διψήφιος αλφαριθμητικός
ΣΤ1
Έτος αναφοράς
Τετραψήφιος αλφαριθμητικός
(π.χ. 1997)
Τρίμηνο αναφοράς
Μονοψήφιος αλφαριθμητικός
(1, 2, 3, 4)
Λιμένας δήλωσης
Πενταψήφιος αλφαριθμητικός
Λιμένες ΕΟΧ επιλεγμένοι από τον κατάλογο λιμένων
Κατεύθυνση
Μονοψήφιος αλφαριθμητικός
Είσοδος, έξοδος (1, 2)
Τύπος πλοίου
Διψήφιος αλφαριθμητικός
Τύπος πλοίου, παράρτημα VI
Μέγεθος του πλοίου DWT
Διψήφιος αλφαριθμητικός
Τάξη νεκρού βάρους, παράρτημα VII
Δεδομένα:
Αριθμός πλοίων.
Τόνοι νεκρού βάρους των πλοίων.
Σύνολο δεδομένων ΣΤ2
:
Λιμενική κίνηση στους κυριότερους ευρωπαϊκούς λιμένες κατά λιμένα, τύπο και μέγεθος του πλοίου που φορτώνει ή εκφορτώνει φορτίο, επιβιβάζει ή αποβιβάζει επιβάτες (συμπεριλαμβανομένων των επιβατών κρουαζιεροπλοίου σε εκδρομή της κρουαζιέρας)
Περιοδικότητα
:
Τριμηνιαία
Μεταβλητές
Λεπτομερή χαρακτηριστικά των κωδικών
Ονοματολογίες
Κριτήρια κατανομής
Σύνολο δεδομένων
Διψήφιος αλφαριθμητικός
ΣΤ2
Έτος αναφοράς
Τετραψήφιος αλφαριθμητικός
(π.χ. 1997)
Τρίμηνο αναφοράς
Μονοψήφιος αλφαριθμητικός
(1, 2, 3, 4)
Λιμένας δήλωσης
Πενταψήφιος αλφαριθμητικός
Λιμένες ΕΟΧ επιλεγμένοι από τον κατάλογο λιμένων
Κατεύθυνση
Μονοψήφιος αλφαριθμητικός
Είσοδος, έξοδος (1, 2)
Τύπος πλοίου
Διψήφιος αλφαριθμητικός
Τύπος πλοίου, παράρτημα VI
Μέγεθος του πλοίου GT
Διψήφιος αλφαριθμητικός
Τάξη ολικής χωρητικότητας παράρτημα VII
Δεδομένα:
Αριθμός πλοίων.
Ολική χωρητικότητα πλοίων.
ΠΑΡΑΡΤΗΜΑ ΙΧ
ΜΕΡΟΣ Α
Καταργούμενη οδηγία με κατάλογο των διαδοχικών τροποποιήσεών της
(κατά το άρθρο 12)
Οδηγία 95/64/ΕΚ του Συμβουλίου
(ΕΕ L 320 της 30.12.1995, σ. 25).
Απόφαση της Επιτροπής 98/385/ΕΚ
(ΕΕ L 174 της 18.6.1998, σ. 1).
Μόνο το άρθρο 3
Απόφαση της Επιτροπής 2000/363/ΕΚ
(ΕΕ L 132 της 5.6.2000, σ. 1).
Μόνο το άρθρο 1
Κανονισμός (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου
(ΕΕ L 284 της 31.10.2003, σ. 1).
Μόνο το σημείο 20 του παραρτήματος ΙΙ
Απόφαση της Επιτροπής 2005/366/ΕΚ
(ΕΕ L 123 της 17.5.2005, σ. 1).
Μόνο το άρθρο 1
Κανονισμός (ΕΚ) αριθ. 1304/2007 της Επιτροπής
(ΕΕ L 290 της 8.11.2007, σ. 14).
Μόνο το άρθρο 1
ΜΕΡΟΣ B
Προθεσμία ενσωμάτωσης στο εθνικό δίκαιο
(κατά το άρθρο 12)
Οδηγία
Λήξη προθεσμίας ενσωμάτωσης
95/64/ΕΚ
31 Δεκεμβρίου 1996
ΠΑΡΑΡΤΗΜΑ X
ΠΙΝΑΚΑΣ ΑΝΤΙΣΤΟΙΧΙΑΣ
Οδηγία 95/64/ΕΚ
Παρούσα οδηγία
Άρθρο 1
Άρθρο 1
Άρθρο 2, παράγραφος 1, πρώτο εδάφιο
Άρθρο 2, στοιχείο α), πρώτο εδάφιο
Άρθρο 2, παράγραφος 1, δεύτερο εδάφιο, στοιχεία α) και β)
Άρθρο 2, στοιχείο α), δεύτερο εδάφιο, σημεία i) και ii)
Άρθρο 2, παράγραφος 1, τρίτο εδάφιο
Άρθρο 2, στοιχείο α), τρίτο εδάφιο
Άρθρο 2, παράγραφοι 2 έως 5
Άρθρο 2, στοιχεία β) έως ε)
Άρθρο 3
Άρθρο 3
Άρθρο 4, παράγραφος 1
Άρθρο 4, παράγραφος 1
Άρθρο 4, παράγραφος 2, πρώτο εδάφιο
Άρθρο 4, παράγραφος 2, πρώτο εδάφιο
Άρθρο 4, παράγραφος 2, δεύτερο εδάφιο
—
Άρθρο 4, παράγραφος 2, τρίτο εδάφιο
Άρθρο 4, παράγραφος 2, δεύτερο εδάφιο
Άρθρο 4, παράγραφος 3
Άρθρο 4, παράγραφος 3
Άρθρα 5, 6 και 7
Άρθρα 5, 6 και 7
Άρθρο 8, παράγραφος 1
Άρθρο 8
Άρθρο 8, παράγραφος 2
—
Άρθρο 9
Άρθρο 9
Άρθρο 10
—
Άρθρο 11
—
Άρθρο 12
—
Άρθρο 13 παράγραφοι 1 και 2
Άρθρο 10, παράγραφοι 1 και 2
—
Άρθρο 10, παράγραφος 3
Άρθρο 13 παράγραφος 3
—
Άρθρο 14 παράγραφος 1
—
Άρθρο 14 παράγραφος 2
Άρθρο 11
—
Άρθρο 12
Άρθρο 15
Άρθρο 13
Άρθρο 16
Άρθρο 14
Παραρτήματα Ι έως VIII
Παραρτήματα Ι έως VIII
—
Παράρτημα ΙΧ
—
Παράρτημα Χ

Summary:
Στατιστικές καταγραφές για τις θαλάσσιες μεταφορές εμπορευμάτων και επιβατών
Στατιστικές καταγραφές για τις θαλάσσιες μεταφορές εμπορευμάτων και επιβατών
ΣΥΝΟΨΗ ΤΟΥ ΑΚΟΛΟΥΘΟΥ ΕΓΓΡΑΦΟΥ:
Oδηγία 2009/42/ΕΚ — στατιστικές καταγραφές για τα εμπορεύματα και τους επιβάτες που καταπλέουν σε λιμένες της ΕΕ
ΤΙ ΠΡΟΒΛΕΠΕΙ Η ΟΔΗΓΙΑ;
              
Η οδηγία ορίζει πώς οι χώρες της Ευρωπαϊκής Ένωσης (ΕΕ) πρέπει να συλλέγουν στατιστικά στοιχεία για τις θαλάσσιες μεταφορές εμπορευμάτων και επιβατών που καταπλέουν σε λιμένες της ΕΕ.
ΒΑΣΙΚΑ ΣΗΜΕΙΑ
Τα στοιχεία
Αυτά τα στατιστικά στοιχεία αφορούν πληροφορίες για τα εμπορεύματα και τους επιβάτες και πληροφορίες για το ίδιο το πλοίο. Τα παραρτήματα της παρούσας οδηγίας αναφέρουν λεπτομερώς τα χαρακτηριστικά της συλλογής των στοιχείων, μεταξύ άλλων:
το μεικτό βάρος και την περιγραφή των εμπορευμάτων,
τον λιμένα δήλωσης,
το είδος ονοματολογίας του φορτίου,
τον αριθμό επιβατών,
το είδος και το μέγεθος των πλοίων.
Τα πλοία ολικής χωρητικότητας κάτω των 100 μπορούν να αποκλειστούν από τη συλλογή στοιχείων.
Συλλογή
Η Ευρωπαϊκή Επιτροπή είναι αρμόδια να καταρτίσει κατάλογο για όλους τους λιμένες της ΕΕ για τους οποίους πρέπει να παρέχονται συγκεντρωτικά στοιχεία. Επίσης, κάθε χώρα της ΕΕ πρέπει να επιλέξει από τον εν λόγω κατάλογο κάθε λιμένα:
από όπου διέρχονται πάνω από ένα εκατ. τόνοι εμπορευμάτων, ή
στον οποίο καταγράφονται πάνω από 200 000 κινήσεις επιβατών ετησίως.
Αυτοί οι επιλεγμένοι λιμένες υπάγονται στη συνέχεια σε λεπτομερέστερη συλλογή στοιχείων.
Διαβίβαση των στοιχείων
Οι χώρες της ΕΕ πρέπει να διαβιβάζουν τα αποτελέσματα της συλλογής στοιχείων στην Επιτροπή (Eurostat):
εντός 5 μηνών από τη λήξη της περιόδου παρατήρησης για τα στοιχεία τριμηνιαίας περιοδικότητας, και
εντός 8 μηνών για τα στοιχεία ετήσιας περιοδικότητας.
Οι χώρες της ΕΕ πρέπει να ενημερώνουν την Eurostat για τις μεθόδους που χρησιμοποιούνται για την παραγωγή των στοιχείων, καθώς και για λεπτομέρειες τυχόν σημαντικών μεταβολών στις χρησιμοποιούμενες μεθόδους συλλογής. Στη συνέχεια, η Eurostat πρέπει να δημοσιεύσει κατάλληλα στατιστικά στοιχεία που έχουν συλλεχθεί.
Η οδηγία τροποποιήθηκε από τον κανονισμό (ΕΕ) αριθ. 1090/2010 με σκοπό την ευθυγράμμιση της συλλογής στοιχείων για εμπορεύματα που μεταφέρονται με ποντοπόρα πλοία με άλλους τρόπους μεταφοράς.
Η απόφαση 2010/216/ΕΕ τροποποίησε ορισμένα τεχνικά χαρακτηριστικά σε σχέση με τη συλλογή στοιχείων, μεταξύ άλλων κώδικες που πρέπει να χρησιμοποιούνται για το κράτος νηολόγησης των πλοίων και τη διάρθρωση των συνόλων στοιχείων.
Η απόφαση 2012/186/ΕΕ τροποποίησε ορισμένες μεταβλητές που χρησιμοποιούνται στη συλλογή δεδομένων και διευκρίνισε κάποιους ορισμούς και ονοματολογίες ειδών φορτίου.
ΑΠΟ ΠΟΤΕ ΕΦΑΡΜΟΖΕΤΑΙ Η ΟΔΗΓΙΑ;
              
Η οδηγία 2009/42/ΕΚ εφαρμόζεται από τις 26 Ιουνίου 2009. Πρόκειται για αναδιατύπωση της οδηγίας 95/64/ΕΚ — και των επακόλουθων τροποποιήσεών της — που έπρεπε να ενσωματωθούν στο εθνικό δίκαιο έως τις 31 Δεκεμβρίου 1996.
ΚΥΡΙΑ ΠΡΑΞΗ
            
Οδηγία 2009/42/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών (αναδιατύπωση) (ΕΕ L 141 της 6.6.2009, σ. 29-47)
Διαδοχικές τροποποιήσεις και διορθώσεις της οδηγίας 2009/42/ΕΚ έχουν ενσωματωθεί στο βασικό κείμενο. Αυτή η ενοποιημένη έκδοση είναι μόνο για σκοπούς τεκμηρίωσης.
ΣΥΝΑΦΕΙΣ ΠΡΑΞΕΙΣ
            
Έκθεση της Επιτροπής προς το Ευρωπαϊκό Κοινοβούλιο και το Συμβούλιο σχετικά με την άσκηση της εξουσίας έκδοσης κατ’ εξουσιοδότηση πράξεων που ανατίθεται στην Επιτροπή σύμφωνα με τον κανονισμό (ΕΕ) αριθ. 1090/2010 του Ευρωπαϊκού Κοινοβουλίου και του Συμβουλίου για την τροποποίηση της οδηγίας 2009/42/ΕΚ σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών [COM(2015) 362 final της 28.7.2015]
τελευταία ενημέρωση 01.03.2017